### Beslutningstema

Der skal tages beslutning om en strategi for anvendelse af byfornyelsemidler for 2023.

Byfornyelsesmidlerne anvendes indefor de forskellige områder som Lov om byfornyelses giver mulighed for.

### Historik

I august 2021 prioriterede Byfornyelsesgruppen midlerne overordnet for disse områder:

* Bygningsforbedringer og nedrivninger generelt 1 mio. kr.
* Strategisk indsats Toftlund (2021-2023) 2 mio. kr.
* Strategisk indsats i landsbyer - Opsøgende 1,760 mio. kr.
* Bredebro - Områdefornyelse med projekt ved [adresse] 2,600 mio. kr.
* Sanering omkring Skærbæk gl. distriktsskole 1,400 mio. kr.

Status for områderne er som følgende (disponerede midler):

* Bygningsforbedringer og nedrivninger generelt 1 mio. kr.
* Strategisk indsats Toftlund (2021-2023) 300.000 kr.
* Strategisk indsats i landsbyer - Opsøgende 1,76 mio. kr.
* Bredebro - Områdefornyelse med projekt ved [adresse] 1,2 mio. kr.
* Sanering omkring Skærbæk gl. distriktsskole pågår i analysefasen, men der er ikke anvendt midler i honhold til lov om byfornyelse og uddvikling af byer.

### Sagsfremstilling

Af vedtaget budget for 2023 fremgår følgende beløb som vedrører byfornyelse:

Landsbyfornyelse

Der er afsat 4,239 mio. kr., og disse bliver modsvaret af et beløb fra Staten. Dette beløb kendes først i 2023. Midlerne bruges til istandsættelse, nedrivning samt områdefornyelse.

Forvaltningen foreslår følgende fordeling af landsbypuljen for 2023:

Strategisk indsats Toftlund

Forvaltningen har fokus på istandsættelser, som højner bygningernes bevaringsværdi men også enkelte nedrivninger, som vil være med til at højne kvaliteten for øvrige bygninger. I 2021 blev der afsat 2,0 mio. kr., og der er 1,7 mio. kr. tilbage. Beløbet er inklusiv refusion fra staten på 60 %.

Strategisk indsats i centerbyer og landsbyer

Det kan f.eks. være strategiske nedrivninger af ejendomme, som er indstillet af f.eks. lokalråd, og som med deres nedrivning kan løfte et områdes karakter eller give nye udviklingsmuligheder. I disse type sager kan det være med opkøb af ejendomme med henblik på nedrivning. Der afsættes en vejledende pulje svarende til 4,2 mio. kr. inklusiv refusion fra staten på 60%.

Freddy Petersen og nedrivninger generelt

Her forståes alle de individulle ansøgninger, som forvaltningen modtager. Denne type ansøgninger kan ende som en strategisk indsats i centerbyer og landsbyer. Det kan også understøtte allerede igangværende aktiviteter i områder. Der afsættes en vejledende pulje svarende til 2,4 mio. kr. inklusiv refusion fra staten på 60 .

Bredebro - områdefornyelse færdig projekt ved [adresse]

I 2021 blev der afsat 2,6 mio. kr. Projektet er foretaget i samarbejde med ECCO og Sparekassen Bredebro. I Projektet har der indtil videre været udgifter i forbindelse med opkøb samt nedrivninger. Der er 1,4 mio. kr. tilbage, og beløbet er inklusiv refusion fra staten på 60

[adresse]

Der er afsat 2,093 mio. kr. til [adresse]

I perioden frem til 1. november 2024 er der refusion fra staten på 726.253 kr.

Forvaltningen foreslår,at der laves en ansøgningsrunde for [adresse] med frist til 1. april 2023, hvor der kan søges støtte til udvendig istandsættelse.

Udvendig istandsættelse kan være udskiftning af døre og vinduer samt udskiftning af tagbelægning.

I alle tilfælde vil støtten skulle have det hovedformål,at bygningernes bevaringsværdi enten bevares eller højnes.

Det er kun bygninger opført før 1960,der vil kunne komme i betragtning.

Forvaltningen foreslår, at der ved prioritering af ansøgningerne arbejdes med områder/gader, hvor der er en væsentlig interesse i forhold til bevaringsværdier.

Det er midtbyen - området der ligger inden for [adresse].

Det vil også være bygninger beliggende langs for eksempel Ribelandevej, [adresse], [adresse] samt [adresse]. Gaderne er markeret på bilag.

Ansøgningerne vil blive forelagt Klima-, Vækst- og Udviklingsudvalget i april for endelig prioritering.

Bygningsfornyelse og skimmelsvamp

Der er afsat 2,116 mio. kr., som dækker indsatsen med blandt andet undersøgelse for sundhedsfare, kondemnering, herunder også påbud om nedrivning, som meddeles i henhold til lov om byfornyelse og udvikling af byer. Disse sager behandles i Teknik- og Miljøudvalget.

### Økonomi

På Tønder Kommunes budget 2023 er der afsat nedenstående belød. Fordelingen af midlerne fremgår af bilaget "Oversigt midler 2023".

Mikael Møller 4,223 mio. kr.

[adresse] 2,093 mio. kr.

Bygningsfornyelse og skimmelsvamp 2,116 mio. kr.

### Lovgrundlag

Lov om byfornyelse og udvikling af byer

### Fagchefen for Plan og Udvikling indstiller,

at der arbejdes med [adresse] udfra de valgte strategier, og

at der arbejdes med [adresse] ud fra en ansøgningsrunde.

### Beslutning

Indstillingen godkendt med den bemærkning, at sætning vedr. gader udenfor midtbyen udgår af sagsfremstillingen.